text: 37-årig mand dømt for at krænke to drenge i svømmehal
  26 september 2016 kl. 12.59
  En 37-årig mand fra Horsens er blevet dømt for blufærdighedskrænkelse og besiddelse af børnepornografisk materiale. Manden fik 40 dages betinget fængsel og skal udføre 60 timers samfundstjeneste.
  Den 37-årige mand fra Horsens blev ved Retten i Horsens dømt for blufærdighedskrænkelse og besiddelse af børnepornografisk materiale. Straffen blev udmålt til 40 dages betinget fængsel og den 37-årige skal udføre 60 timers samfundstjeneste.
  - Episoden, hvor han krænkede to drenges blufærdighed, fandt sted i en svømmehal den 3. januar 2015. I saunaen havde den 37-årige onaneret foran to drenge på 9 og 10 år, hvilket de heldigvis fortalte videre, siger anklager fra Sydøstjyllands Politi, Jesper Rubow i en pressemeddelelse om dommen.
  På grund af drengenes alder er de tidligere blevet videoafhørt i sagen, og videoafhøringerne med deres forklaringer blev så afspillet i retten.
  anklager Jesper Rubow, Sydøstjyllands Politi: "Det er jo meningen, at man trygt skal kunne sende sine børn i svømmehallen - uden at de bliver udsat for den slags"
  - Jeg er meget tilfreds med, at han blev dømt. Det er godt, at sagen blev anmeldt og opklaret. Det er jo meningen, at man trygt skal kunne sende sine børn i svømmehallen - uden at de bliver udsat for den slags, siger anklager Jesper Rubow.
  Den dømte udbad sig efter dommen 14 dages betænkningstid.
  